als_Latn dik_Latn sag_Latn
Prokuroria e Kurbinit ka kërkuar burgim të përjetshëm për Alban Shkretën dhe 25 vjet burg për Altin Shkretën. Gjyqi zhvillohet në Gjykatën e Tiranës. Ata akuzohen për vrasjen e 9-vjeçarit E. Llani në qershor të 2012. Prokuroria i akuzon për “vrasje në rrethana cilësuese” në bashkëpunim me rrezik për shumë persona dhe “armëmbajtje pa leje”.
Ngjarja për të cilën akuzohen nga Prokuroria dy shtetasit ka ndodhur në mesditën e datës 05.06.2012, në Fushë-Mamurras, në të cilën të pandehurit kanë qëlluar ndaj një automjeti ku gjendeshin disa anëtarë të familjes Llani. Nga goditjet me armë zjarri, ka mbetur i vdekur shtetasi i mitur E.Llani, si edhe i plagosur rëndë shtetasi Muharrem Llani.
Gjatë gjykimit, i cili u zhvillua në gjykatën e Tiranës, Prokuroria ka rindërtuar ngjarjen, në bazë të të cilës krimi ka ndodhur si pasojë e një konflikti verbal ndodhur një ditë para ngjarjes ndërmjet shtetasve Jetmir dhe Muharrem Llani me shtetasit Altin dhe Alban Shkreta.
Në vijim të këtij konflikti tvëllezërit Shkreta në mesditën e datës 05.06.2014 kanë tentuar të vrasin me armë zjarri një prej vëllezërve Llani, Muharremin, i cili gjendej në makinë me disa familjarë të tij, përfshirë edhe të miturin E. Llani, nip i tij, djali i Jetmir Llani.
Pas goditjes me armë zjarri, në vendngjarje kanë mbetur të plagosur shtetasit Muharrem Llani dhe i mituri E. Llani, i cili ka gjetur vdekjen më pas në spital.
Në vijim të këtij krimi, në nëntor 2012, Jetmir Llani dhe Muharrem Llani, në shenjë hakmarrje, kanë vrarë Arjan Shkreta dhe kanë plagosur rëndë Leli Shkreta.
Ndaj dy të pandehurve Llani, në gjykatën e Tiranë javën e kaluar Prokuroria kërkoi dënimin me 25 vjet burgim për këtë ngjarje.
als_Latn als_Latn als_Latn als_Latn als_Latn als_Latn als_Latn